România are nevoie de trenuri noi chiar dacă nu sunt electrice. „Nici măcar Germania nu are toată rețeaua electrificată”
Sistemul feroviar din România suferă în urma subfinanțării îndelungate și sistematice. Lipsa de bani și investiții coerente se vede în faptul că majoritatea rețelei de cale ferată este „restantă la reparații capitale” și într-un parc de trenuri învechit, care cu greu poate atrage noi călători, a explicat Ionuț Ciurea, directorul executiv al Asociației Pro Infrastructura, într-o intervenție pentru Ziare.com.